text: Ar tepsəɫıhırt Baẋsən auzır ğunapqənšəu qızərıpşıẋum, ṩımaxuəm ar şıştım dež, abı zənıbⱬəğuxəm çın qışraxuəḵıu zərışıtam, adəḵə-mıdəḵə qışıḵ -şẋuanṯağəm xuədə adəⱬ xəkum ḟəḵa nəğuəṩ ṩıᵽə zərışımıʔəm, i ćıxuxəm xuədə zərığuətığueym… Apxuədəxəm dež sə qısşıẋurt zəi sımıɫəğua psıẋuəšxuəm mı-və abrağuəxəm sateɫə-satepḵəu qışızžıhu, sıṩəẋuəpsırt, si adəm xuədəu, səri mıl guṩıʔum çınır vuuə qışesxuəḵınu, məraḵuaşhəm sıtesu iẋureyağır qəspɫı-hu, qudaməxər si ẋı-rinəu sıḟəɫınu… Qısḟəṩırt si adəm zi guğu qısxuiṩ ʔua-şhəmaxuə qıṩəž psınə ṩıʔər zənzənıpsu si jiym ežəxıu, aquⱬ qabzəmḵə thəmbılım şızu sıbauəu… Si şhəm gupsısərə ẋuəpsaᵽəu şızəbləžım ṩəi ğuni yaʔətəqım.